text: Renovationsarbejdere strejker i Kolding
  03 oktober 2013 kl. 11.27
  En del husejere i Kolding fik ikke tømt deres skraldespande torsdag, fordi renovationsarbejderne hos Meldgaard Miljø A/S har nedlagt arbejdet.
  Renovationsarbejderne føler sig overvåget af medarbejdere fra Kolding Kommune, der tjekker deres måde at arbejde på.
  Medarbejdere og ledelse hos Meldgaard Miljø A/S mødes fredag morgen kl. 5.30 for at drøfte arbejdsforholdene.
  Husejere, der ikke har fået afhentet deres affald, får det afhentet, når renovationsarbejderne går i arbejde igen. De tager også en ekstra sæk med, hvis der er behov for det.
  